Hätäkeskuslaitoksen keskushallinnon työhyvinvoinnin ja johtamisen tukeminen

Asettaminen
	
	Sisäasiainministeriön pelastusosasto on asettanut tänään Hätäkeskuslaitoksen keskushallinnon työhyvinvoinnin ja johtamisen tukemiseksi selvityshenkilön.	

Toimikausi
	
	1.11.2011–29.2.2012  	

Tausta
	
	Hätäkeskuslaitoksen virasto- ja laillisuusvalvontatarkastuksessa keväällä 2011 ilmeni asioita, jotka yhdessä aikaisempien arviointien ja selvitysten sekä ministeriöön tulleiden yhteydenottojen kanssa antoivat aihetta arvioida Hätäkeskuslaitoksen toimintakykyä ja henkilöstön tilannetta.

Virastotarkastuksessa tehtyjen havaintojen perusteella sisäasiainministeriön pelastusosasto on jatkanut tilanteen selvittämistä ja arvioinut omalta osaltaan tarvittavia toimenpiteitä.
 
Pelastusosastossa on käynnistetty toimenpiteet Hätäkeskuslaitoksen tulosohjausprosessin läpikäymiseksi ja mahdollisten kehittämisesitysten laatimiseksi.	

Tehtävä ja tavoitteet
	
	Selvityshenkilön tehtävänä on perehtyä työhyvinvoinnin ja henkilöstöjohtamisen tilanteeseen Hätäkeskuslaitoksen keskushallinnossa sekä kartoittaa niihin liittyvät mahdolliset ongelmakohdat. Lisäksi selvityshenkilö tekee ehdotuksia tilanteen korjaamiseksi. Ehdotuksista tulee käydä ilmi, mitkä niistä vaativat välittömiä toimenpiteitä.	

Organisointi
	
	Sisäasiainministeriön pelastusosasto kutsuu selvityshenkilöksi hallintojohtaja (eläk.) Antti Harjun. Pelastusosasto osoittaa selvityshenkilön avuksi tarvittavan sihteerityövoiman.	

Kustannukset ja rahoitus
	
	Selvityshenkilölle maksettavasta palkkiosta ja selvitystyön muista yksityiskohdista tehdään erillinen sopimus. Selvityshenkilön palkkio ja selvitystyöstä aiheutuvat muut kustannukset maksetaan momentin 410263022 määrärahoista projektilta 6164017. Tulosyksikkö on 61609.	

	Pelastusylijohtaja	Pentti Partanen	

	
Ylitarkastaja	
Reijo Jormanainen

JAKELU	
	Antti Harju

TIEDOKSI	
	Ritva Viljanen
Martti Kunnasvuori
Hätäkeskuslaitos
Sisäasiainministeriön pelastusosasto